Kleôpatra VII

Kleôpatra VII na Kleôpatra VII Filôpatôra na Kleôpatra VII Tea Neôtera Filôpatrisy dia mpanjakavain' i Egipta avy amin' ny dinastia lagida nanjaka tamin' ny taona 69 hatramin' ny taona 30 tal. J.K. niaraka tamin' ireo vady sady anadahiny, dia i Ptôlemaiôsy XIII sy i  Ptôlemaiôsy XIV, avy eo niaraka tamin' ilay jeneraly rômana atao hoe Marko Antônio (latina: Marcus Antonius). 

Teraka tamin' ny taona 69 na 68 tal. J.K. izy ary maty tamin' ny taona 30 na 29 tal. J.K. Amin' ny teny grika dia atao hoe Κλεοπάτρα Θεὰ Φιλοπάτωρ / Kleopatra Theà Philopatôr (izay midika hoe "Kleôpatra Andriamanibavy Tia Ray"); avy eo Θεὰ Νεωτέρα Φιλοπάτριϛ / Theà Neôtera Philopatris (izay midika hoe "Andriamanibavy Tia ny Tanindrazany"). I Ptôlemaiôsy XII Aoletesy no rainy. Ny vadiny dia i Ptôlemaiôsy XIII Teôsy Filôpatôra, i Ptôlemaiôsy XIV, ary i Marko Antônio. Ny zanany dia i Kaisariôna, i Kleôpatra Selena II, I Aleksandra Heliôsy, ary i Ptôlemaiôsy Filadelfôsy.

Nandray anjara tamin' ny ady an-trano nifanandrinan' i Marko Antônio amin' i Ôktavo i Kleôpatra ka resy tamin' ny ady tao Aktioma tamin' ny taona 31 tal. J.K. Izany fahareseny izany dia nahafahan' ny Rômana nanafika sy naka an' i Egipta, ka tapitra teo ny vanimpotoana helenistika. Malaza noho ny nisakaizany tamin' i Jolio Kaisara avy eo tamin' i Marko Antônio, izay samy niterahany, i Kleôpatra VII.

 Jereo koa 

 Ny mpanjaka lagida nifandimby: Ptôlemaiôsy I -  Ptôlemaiôsy II - Ptôlemaiôsy III - Ptôlemaiôsy IV - Ptôlemaiôsy V - Ptôlemaiôsy VI - Ptôlemaiôsy VII - Ptôlemaiôsy VIII - Ptôlemaiôsy IX - Ptôlemaiôsy X - Ptôlemaiôsy XI - Ptôlemaiôsy XII - Berenike IV - Kleôpatra VII - Arsinôe IV - Ptôlemaiôsy XIII - Ptôlemaiôsy XIV - Ptôlemaiôsy XV.
Fianakavia-mpanjaka lagida

 Biôgrafia

Rohy ivelany
 Ao amin'i Freebase: 

sokajy:Biôgrafia

sokajy:mpanao politika
sokajy:Teraka tamin'ny taona -68
sokajy:Maty tamin'ny taona -29
Sokajy:Fanjakana Ptôlemaika